180. meridijan
180° 180. meridijan ili antimerdijan jest meridijan koji je 180 stepeni istočno ili zapadno od nultog. Geografska dužina na ovoj liniji može se dati kao istočna ili zapadna. Na Zemlji, početni i 180. meridijan čine veliki krug koji dijeli planetu na istočnu i zapadnu hemisferu. Antimeridijan prolazi uglavnom kroz otvorene vode Tihog okeana, ali se proteže i preko kopna u Rusiju, Fidži i Antarktik. Važna funkcija ovog meridijana je njegova upotreba kao osnova za Međunarodnu datumsku granicu, koja vijuga oko državnih granica kako bi se održala konzistentnost datuma unutar teritorija Rusije, Sjedinjenih Država, Kiribatija, Fidžija i Novog Zelanda. Kao i svim meridijanima, dužina mu je jednaka polovini obima Zemlje, tj. 20.003,932 km. Na presjeku s ekvatorom udaljen je 20.037 km od Griničkog meridijana. Počevši od Sjevernog pola Zemlje i na jugu do Južnog pola, 180. meridijan prolazi kroz: